ជំពូក ៥

សង្ខេប សន្និដ្ឋាន និងការផ្តល់អនុសាសន៍

(Summary, Conclusions and Recommendation)

ក្រោយពីបានចុះកម្មសិក្សានៅក្រុមហ៊ុន អាយ អឹម វ៉ាយ ត្រេឌីង ឯ.ក អស់រយៈពេល៤ខែ(ខែឧសភា មិថុនា កក្កដា និងខែសីហា)កន្លងទៅក្រុមសិក្សាស្រាវជ្រាវសន្និដ្ឋានបានថាក្រុមហ៊ុន អាយ អឹម វ៉ាយ ត្រេឌីង ឯ.ក ទទួលបាននូវគេហទំព័រថ្មីមួយសម្រាប់ផ្សព្វផ្សាយផលិតផល និងសេវាកម្មឲ្យអតិថិជនគោលដៅបានកាន់តែល្អប្រសើរជាងមុន។

៥.១ សង្ខេបឡើងវិញនូវការសិក្សាប្រព័ន្ធ

ក្នុងគេហទំព័រដែលបានសិក្សានេះ គឺត្រូវមានដំណាក់កាលជាច្រើនដូចបានសិក្សាកន្លងមកនេះដែលជាដំបូងត្រូវទៅប្រមូលព័ត៌មានពីក្រុមហ៊ុនផ្ទាល់រួច​យកមកចងក្រងជាឯកសារត្រូវធ្វើការវិភាគលើប្រព័ន្ធការងារបច្ចុប្បន្នរបស់ក្រុមហ៊ុនថាការងាររបស់គេមានលក្ខណៈយ៉ាងដូចម្តេចខ្លះ? មានរចនាសម្ព័ន្ធគ្រប់គ្រង និងផ្សព្វផ្សាយដូចម្តេចខ្លះប្រតិបត្តិការងាររបស់គេធ្វើអ្វីខ្លះ? និងរួមទាំងឯកសារអ្វីខ្លះដែលគេប្រើ។ ក្រោយពេលធ្វើការវិភាគទៅលើ  
រចនាសម្ព័ន្ធ របស់ក្រុមហ៊ុនរួចហើយឃើញថាការគ្រប់គ្រងទិន្នន័យ និងការផ្សព្វផ្សាយតាមអ៊ិនធឺណិត ក្រុមហ៊ុន អាយ អឹម វ៉ាយ ត្រេឌីង ឯ.ក មានភាពល្អប្រសើរច្រើនក្នុងការធ្វើកំណត់ត្រា និងផ្សព្វផ្សាយ។ ក្រោយពីពេលធ្វើការវិភាគ និងការចុះសាកសួរព័ត៌មានរួចមកក្រុមសិក្សាស្រាវជ្រាវឃើញថាក្រុមហ៊ុនពុំទាន់មាន គេហទំព័ររបស់ខ្លួននៅឡើយទេ។ ក្រោយពេលដែលក្រុមសិក្សាស្រាវជ្រាវធ្វើការវិភាគរួចហើយនោះទើបបានចាប់ផ្តើមធ្វើការរៀបចំគម្រោងបង្កើតគេហទំព័រថ្មីនេះឡើង។ ក្នុងការបង្កើតគេហទំព័រថ្មីមួយក្រុមសិក្សាស្រាវជ្រាវត្រូវអនុវត្តន៍ការសរសេរកូដដោយប្រើ Framework Laravel នៅក្នុងកម្មវិធី Visual Studio Code ដើម្បីបង្កើតជាគេហទំព័រ និងប្រើប្រាស់កម្មវិធី MySQL Server សម្រាប់ធ្វើការរក្សាទុកទិន្នន័យដែលជាប់ពាក់ព័ន្ធដើម្បីបង្កើតបានជាគេហទំព័រទៅតាមគម្រោងដែលបានគ្រោង និងសាកល្បងប្រើជាបណ្តើរៗផងដែរ។

៥.២ សេចក្តីសន្និដ្ឋាន

ក្រោយពីបានធ្វើការសាកល្បងនិងបង្កើតគេហទំព័រថ្មីសម្រាប់ក្រុមហ៊ុន អាយ អឹម វ៉ាយ ត្រេឌីង ឯ.ក រួចមកក្រុមសិក្សាស្រាវជ្រាវអាចសន្និដ្ឋានបានថា គឺពិតជាបង្កើនភាពងាយស្រួលទៅដល់ក្រុមហ៊ុនក្នុងការលក់សម្ភារៈ  
អេឡិចត្រូនិកតាមអនឡាញបានដោយប្រើប្រាស់សេវាកម្ម ABA, Wing និង ACLEDA ជាពិសេសជាងនេះទៅទៀត ប្រព័ន្ធនេះក៏ជួយបង្កើនចំណេះដឹងបន្ថែមទៅដល់ម្ចាស់ក្រុមហ៊ុន ឲ្យមានភាពងាយស្រួលក្នុងការស្វែងរកផលិតផល និងតម្លៃនៃសម្ភារៈនីមួយៗ ដោយមិនចាំបាច់ចេញពីផ្ទះហើយក៏ជាចលករមួយដែលជំរុញឲ្យវិស័យលក់តាមប្រព័ន្ធ Internet (E-Commerce) នេះមានភាពរីកចម្រើននៅក្នុងប្រទេស និងអាចប្រកួតប្រជែងជាមួយទីផ្សារ បណ្តាប្រទេសមួយចំនួននៅតាមសកលលោកដែលកំពុងដំណើរការវិស័យនេះដូចគ្នាផងដែរ។

៥.៣ សំណូមពរ និងការផ្តល់អនុសាសន៍

ដើម្បីធ្វើឲ្យគេហទំព័រមានដំណើរការល្អ និងមានលក្ខណៈប្រសើរថែមទៀតនោះគួរតែជ្រើសរើសអ្នកដែលមានចំណេះដឹងផ្នែកកុំព្យូទ័រខ្លះៗក្នុងការថែរក្សាគេហទំព័រឲ្យដំណើរការបានល្អក្នុងការបញ្ចូលទិន្នន័យ លុប កែប្រែ ស្វែងរក និងគ្រប់គ្រងទិន្នន័យរបស់ក្រុមហ៊ុនឲ្យកាន់តែមានរបៀបរៀបរយ។ ចំពោះការការពារ និងថែរក្សាប្រព័ន្ធឲ្យមានសុវត្ថិភាពល្អដើម្បីការពារពីការជ្រៀតចូលរបស់ Hacker, Virus, Spyware ផ្សេងៗគឺតម្រូវឲ្យម្ចាស់ក្រុមហ៊ុនធ្វើការចុះឈ្មោះដើម្បីធ្វើការទិញ Domain Hosting និងទិញប្រព័ន្ធការពារសុវត្ថិភាពនៅលើគេហទំព័រ https (SSL) ព្រមទាំងគម្រោង Backup ទិន្នន័យផ្សេងៗទៀត។

៥.៤ តម្រូវការរបស់ប្រព័ន្ធ

ដើម្បីឲ្យគេហទំព័រថ្មីនេះដំណើរការទៅបានល្អប្រសើរតម្រូវឲ្យក្រុមហ៊ុនធ្វើការតភ្ជាប់បណ្តាញ Internet ទើបអាចប្រើប្រាស់គេហទំព័រនេះបាន។ ហើយត្រូវបំពេញនូវលក្ខណៈមួយចំនួនក្នុងការប្រើប្រាស់បច្ចេកវិទ្យាសម្រាប់គ្រប់គ្រងលើគេហទំព័រដោយត្រូវកំណត់យក WampServer(Apache, MySQL) និង Larval​ Framework មកធ្វើជា Back-End និង HTML, CSS, BOOTSTRAP, JavaScript មកធ្វើជា Front-End ។ សម្រាប់កិច្ចការដំណើរការគេហទំព័រនេះក្រុមហ៊ុនត្រូវមានកុំព្យូទ័របំពេញនូវលក្ខណៈមួយចំនួនដែលជាប់ពាក់ព័ន្ធទៅនឹងតម្រូវការដូចជា៖

+ តម្រូវការ Hardware និង Software សម្រាប់កុំព្យូទ័រ

• Hardware

* CPU Intel® Core i5, Intel® Core i7 Processor or Up to
* RAM 4GB
* VGA Monitor
* Hard Disk 80GB or More Storing Database
* Keyboard, Mouse
* Network Card 10/100
* Network Cable

• Software

• Client

* Microsoft ​Edge
* Firefox
* Opera
* Google Chrome or Other Browsers

• Server

* + - MySQL server or Database Storages

+ តម្រូវការនិងការប្រើប្រាស់ Internet

* ត្រូវចុះឈ្មោះដើម្បីទិញ Domain Name, Hosting (10GB Storage)
* ត្រូវស្គាល់ URL ដើម្បី Access ចូលគេហទំព័រ ([www.imytrading.com](http://www.imytrading.com))
* ត្រូវមានប្រព័ន្ធការពារមានសុវត្ថិភាព ដូចជា SSL Site Lock និង HTTPs ដើម្បីជៀសវាងពីពួក Hacker, Virus, Spyware ។